smcproject/ml-wiki-sentences huggingface dataset:
വിദേശ വിപണിയിൽ ഒരു അൽഭുത കരകൗശല വസ്തുവായി മാറിയിരിക്കുന്ന ആറന്മുളക്കണ്ണാടി വിശിഷ്ട വ്യക്തികൾക്കുള്ള ഉപഹാരമായും ഇന്ത്യക്കുള്ളിലും വിദേശങ്ങളിലും സംഘടിപ്പിക്കുന്ന പ്രദർശനമേളകളിലെ പ്രധാന പ്രദർശന വസ്തുവായും മുൻപന്തിയിൽ നിൽക്കുന്നു.
വൈദിക കാലത്തെ ലോഹകണ്ണാടിയുടെ  ഋഗ്വേദത്തിലെ പരാമർശം വളരെ ശ്രദ്ധേയമാണു.
ഋഗ്വേദത്തിൽ വിവരിക്കുന്ന ഈ ലോഹകണ്ണാടിയെ പ്രൊഫസ്സർ മാക്ഡോണൽ കണ്ണാടിയായി ഉപയോഗിക്കുന്ന മിനുസപ്പെടുത്തിയ ലോഹം എന്നാണ്‌ വിവരിച്ചിരുന്നത്.
ഈജിപ്റ്റിൽ ഇത്തരം കണ്ണാടി പ്രചാരത്തിലുണ്ടായിരുന്നു.
സിന്ധു തടത്തിലെ മാഹി എന്ന സ്ഥലത്തുള്ള  ശവക്കല്ലറയിൽ നിന്നും ലഭിച്ച ലോഹകണ്ണാടി കരകൗശല വൈദഗ്ദ്ധ്യത്തിന്റെ ഏറ്റവും വലിയ തെളിവാണ്‌.
1920-ൽ നോവലീഷസ്(ഫിലിപ്പെൻസ്) എന്ന സ്ഥലത്തു നിന്നും കണ്ടെടുത്ത ലോഹകണ്ണാടികൾ ക്രിസ്താബ്ദ്ത്തിനു മുൻപ് ഭാരതത്തിൽ ദീർഘകാലം നില നിന്നിരുന്ന കച്ചവട ബന്ധത്തിനിടയിൽ അവിടെ എത്തിയതാണെന്ന് പുരാവസ്തു  ഗവേഷകനായ ബേയർ പറയുന്നു.
ഭാരതത്തിൽ ലോഹകണ്ണാടികൾ ഉപയോഗത്തിലിരുന്നു എന്നതിന്റെ തെളിവുകളാണിവ.
അവലംബം 1 2 ↑ ↑ വേറ്റിനാട് പി.എസ്.കുമാർ- ജനപഥം,ഫെബ്രുവരി 2012 പുറത്തേക്കുള്ള കണ്ണികൾ Aranmula kannadi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
AranmulaKannadi.org http://www.
AranmulaKannadi.com Archived 2010-04-14 at the Wayback Machine .
AranmulaMirror.com ഇതും കാണുക കണ്ണാടി സ്ഫടികം വാൽക്കണ്ണാടി
ആറയിൽ
തിരുവനന്തപുരം ജില്ലയിൽ പള്ളിയ്ക്കൽ ഗ്രാമപഞ്ചായത്തിൽ സ്ഥിചെയ്യുന്ന ഒരു ഗ്രാമമാണ് ആറയിൽ പ്രധാന ആരാധനാലയങ്ങൾ വെള്ളൂർ ആയിരവല്ലി ക്ഷേത്രം ആറയിൽ ഭഗവതിക്ഷേത്രം മണ്ഡപത്ത് നാഗരുകാവ് പ്രധാന സ്ഥാപനങ്ങൾ ഗാന്ധിസ്മാരക വായനശാല പ്രധാന  റോഡുകൾ ആറയിൽ കാട്ടുപുരം  റോഡ് ആറയിൽ   കോടക്കയം റോഡ് ആറയിൽ പള്ളിയ്ക്കൽ റോഡ് ആറയിൽ    ഓയൂർ റോഡ്
അസാധുവാകുന്ന വിവാഹം ഇംഗ്ലീഷ് വിലാസം https://ml.wikipedia.org/wiki/Annulment കുടുംബനിയമം Family Marriage and other equivalent or similar unions and status Marriage Types of marriages Prenuptial agreement Cohabitation Concubinage Common-law marriage Civil union Domestic partnership Validity of marriages Void and Voidable marriages Annulment Dissolution of marriages Divorce Adultery Grounds for divorce No-fault divorce Matrimonial Causes Act Legal separation Alimony Parenting plan Residence (UK (E.W. and NI)) Parental rights Custody Evaluator (U.S.) Parenting coordinator (U.S.) Other issues Paternity Legitimacy Child custody Legal guardian Adoption Child support Contact visitation CAFCASS (UK (E.W.)) Grandparent visitation U.N. Rights of the Child Children's rights Emancipation Foster care Ward Parental child abduction Private international law Private international law Divorce Marriage Hague Convention (adoption) International child abduction Hague Convention (child abduction) Family and criminal code (or criminal law) Paternity fraud Bigamy CPS (U.S.) Child abuse Domestic violence Incest Child-selling ക സ തി
വളരെ ഗുരുതരമായ ന്യൂനതകളുള്ള വിവാഹങ്ങളെയാണ് തുടക്കത്തിലെ അസാധുവായി കണക്കാക്കുന്നത്.
ഭാര്യയോ, ഭർത്താവോ ജീവിച്ചിരിക്കെ നടക്കുന്ന രണ്ടാം വിവാഹം , നിരോധിക്കപ്പെട്ട ബന്ധത്തിൽപ്പെട്ടവരോ സപിണ്ഡകളോ തമ്മിലുള്ള വിവാഹം എന്നിവ അസാധുവായിരിക്കുന്നതും പങ്കാളികൾക്ക് ഭാര്യ ഭർത്താക്കൻമാരുടെ പദവി നിയമ പ്രകാരം ഇല്ലാതാക്കുന്നതുമാക്കുന്നു.
വിവാഹത്തിന് വധു വരൻമാരുടെ സ്വതന്ത്രമായ മന:സമ്മതം നിർബന്ധമായിരിക്കെ തികഞ്ഞ മാനസികരോഗികളോ, വിവാഹജീവിതത്തെക്കുറിച്ച് ചിന്തിച്ചശേഷം മന:സമ്മതം നൽകുവാനുള്ള മാനസികാരോഗ്യം ഇല്ലാത്തവരോ, വിവാഹബന്ധത്തിൽ ജനിക്കുന്ന കുട്ടികളെ ശരിയായ രീതിയിൽ സംരക്ഷിക്കുവാൻ കഴിയാത്ത വിധം മാനസികാരോഗ്യം ഇല്ലാത്തവരോ, ചിത്തഭ്രമം , അപസ്മാരം , ബുദ്ധിമാദ്ധ്യം തുടങ്ങിയ അസുഖങ്ങൾക്ക് വിധേയരായിട്ടുള്ളവരോ പങ്കാളികളുമായി നടത്തുന്ന വിവാഹം അസാധുവാണ്.
ലൈംഗികശേഷി ഇല്ലാത്തത് മൂലം ലൈംഗിക ബന്ധം പൂർത്തികരിക്കപ്പെടാത്ത ദമ്പതികൾ അസാധുവായ വിവാഹബന്ധത്തിലുള്ളവരാണെന്ന് കോടതിക്ക് തീരുമാനിക്കാം.
ഭർത്താവല്ലാതെ മറ്റൊരാളിൽ നിന്നും ഭാര്യ ഗർഭിണിയാണന്ന്, ഭർത്താവു തന്നെ കോടതിയിൽ ബോധ്യപ്പെടുത്തിയാൽ ആ വിവാഹം കോടതി തന്നെ അസാധുവായി പ്രഖ്യാപിക്കും.
ബലം പ്രയോഗിച്ചോ, ചതിയിലൂടെയോ, ഭീഷണിപ്പെടുത്തിയോ , തെറ്റിദ്ധരിപ്പിച്ചോ ഒരാളെ സമ്മതിപ്പിച്ച് വിവാഹം നടത്തിയാൽ അയാളുടെ സമ്മതം സ്വതന്ത്രമായ മനസ്സോടെയല്ലാ ഉണ്ടായിട്ടുള്ളതെന്ന കാരണത്താൽ ആ  വിവാഹം അസാധുവാക്കുന്നതാണ്.
വിവാഹ പങ്കാളി വഞ്ചനയിലൂടെയാണ് തന്റെ സമ്മതം വാങ്ങിയതെന്ന് ആക്ഷേപമുള്ളവർ വഞ്ചന കണ്ടു പിടിച്ച തീയതി മുതൽ ഒരു വർഷത്തിനുള്ളിൽ പരിഹാരം തേടി കോടതിയെ സമീപിക്കണം.
മേൽ പരാമർശിക്കപ്പെട്ട ഏതൊരു സാഹചര്യത്തിലും അസാധുവാക്കാവുന്ന വിവാഹങ്ങൾ കോടതിയിൽ നിന്നും അസാധുവാക്കി കൊണ്ടുള്ള വിധി ഉണ്ടാകാത്തിടത്തോളം കാലം സാധുവായിരിക്കുന്നതും നിയമപരമായി അംഗീകാരമുള്ളതുമാണ്.
വിവാഹ ജീവിതത്തിനാവശ്യമായ ബുദ്ധിശക്തി, ആലോചനാശക്തി ഇല്ലാതിരിക്കുക.
വിവാഹ കടമകൾ നിർവ്വഹിക്കുന്നതിന് വേണ്ടത്ര വിവേചന ശക്തി ഇല്ലാതിരിക്കുക.
ഗൗരവകരമായ സ്വഭാവ വൈകല്യം മൂലം വിവാഹ ജീവിതത്തിലെ കാതലായ ഉത്തരവാദിത്തങ്ങൾ ഭരമേൽക്കാതിരിക്കുക.
വിവാഹ നിശ്ചയം ചെയ്ത ആൾ തന്നെയെന്ന് തെറ്റിദ്ധരിപ്പിച്ച് മറ്റൊരാളുമായി വിവാഹബന്ധത്തിൽ ഏർപ്പെടുക.
ജീവിത പങ്കാളിയുടെ വിക്ത്വത്തെ കാര്യമായി സംബന്ധിക്കുന്ന ഗുണവിശേഷങ്ങളിൽ വഞ്ചന നടത്തുക.
ദമ്പതികളിൽ ഒരാൾ വിവാഹത്തെയോ, അതിന്റെ ഘടകത്തെയോ,സവിശേഷതയെയോ, കൂദാശിക പദവിയെയോ,വേണ്ടന്നു വയ്ക്കുക (ഉദ:കുഞ്ഞുങ്ങൾ വേണ്ടെന്നു വയ്ക്കുക,ലൈംഗിക ബന്ധം വേണ്ടെന്നു വയ്ക്കുക) ബലമോ ഭീഷണിയോ വഴിയുണ്ടാകുന്ന ഭയത്താൽ വിവാഹം നടത്താൻ നിർബന്ധിക്കുക.
ക്രൈസ്തവ വിവാഹത്തിന്റെ ഉദ്ദേശലക്ഷ്യങ്ങളെക്കുറിച്ച് രണ്ടാം വത്തിക്കാൻ കൗൺസിൽ സഭ ആധുനികയുഗത്തിൽ എന്ന പ്രമാണ രേഖയിലൂടെ ( നമ്പർ 48) പഠിപ്പിച്ചു.
മേൽപ്പറഞ്ഞ ഉദ്ദേശലക്ഷ്യങ്ങളിൽ പ്രഥമമായ, ദമ്പതികളുടെ നന്മയെക്കുറിച്ച് പ്രതിപാദിക്കുമ്പോൾ, ദമ്പതികൾ പരസ്പരമുള്ള സ്‌നേഹത്തിൽ നിന്നും ആർജ്ജിക്കേണ്ട സന്താന ഉൽപാദനത്തിന് വേണ്ടിയുള്ള ദമ്പതികളുടെ പരസ്പര അർപ്പണം, ദാമ്പത്യ വിശ്വസ്തത, ദാമ്പത്യ അഭിവാജ്യത, എന്നിവ വിവാഹത്തിന്റെ സാധുതയ്ക്ക് അവശ്യം വേണ്ട ഘടകങ്ങളാണെന്ന് സഭ പഠിപ്പിക്കുന്നു.
വിവാഹത്തിന്റെ സത്ത എന്ന് പറയുന്നത് ദാമ്പത്യ സ്‌നേഹം, സന്താന ഉൽപാദനത്തിനുള്ള ദമ്പതിമാരുടെ സ്വയം ദാനം, ദാമ്പത്യ വിശ്വസ്തത, ദാമ്പത്യ കൗദാശികത എന്നീ ഗുണവിശേഷങ്ങൾ ആണ്.
പൗരസ്ത്യ സഭകൾക്കുള്ള കാനൻ നിയമം 824 ഉം ലത്തീൻ സഭയ്ക്ക് ഉള്ള നിയമം 1101 ഉം ഇത് വ്യക്തമാക്കുന്നുണ്ട്.
കൂടാതെ 1965, 1970 ,1976, 1982, 1989 എന്നീ വർഷങ്ങളിൽ റോമൻ റോട്ട നൽകിയ വിവിധ വിധികളും മേൽപ്പറഞ്ഞ സാരവത്തായ ഗുണവിശേഷങ്ങളെ ഒഴിവാക്കി നടത്തുന്ന വിവാഹം അസാധു ആയിരിക്കും എന്ന് വ്യക്തമാക്കുന്നു.
ചുരുക്കത്തിൽ വിവാഹത്തിന്റെ ഏതെങ്കിലും ഗുണ വിശേഷത്തെ ഒഴിവാക്കി നടത്തുന്ന വിവാഹം അതിൽതന്നെ അസാധുവായി തീരുന്നു.
(1) ബോധപൂർവ്വം പ്രത്യുത്പാദനപരമായ ദാമ്പത്യബന്ധങ്ങൾ വിവാഹസമയം പാടെ ഒഴിവാക്കുന്ന രീതിയിലുള്ള മനസ്സിന്റെ നിശ്ചയത്തോടെ വിവാഹത്തിൽ ഏർപ്പെടുക
(2) തനിക്ക് സന്താനഭാഗ്യം ഇല്ലെന്ന് മുൻകൂട്ടി അറിയാവുന്ന വ്യക്തിയോട് ഇതര പങ്കാളി അത് അംഗീകരിച്ച് പരസ്പരധാരണയോടെ വിവാഹത്തിലേക്ക് പ്രവേശിക്കുകയും ചെയ്യുക.
മേൽപ്പറഞ്ഞ രണ്ട് സാഹചര്യങ്ങളിലും അവർ നടത്തുന്ന വിവാഹ സമ്മതം കപടതനിറഞ്ഞ വിവാഹ സമ്മതം ആവുകയും, അത് വിവാഹത്തിന്റെ സാരവത്തായ ഗുണവിശേഷങ്ങൾ ബോധപൂർവ്വം ഒഴിവാക്കി കൊണ്ടും ഉള്ളതായി പരിഗണിക്കപ്പെടുകയും ചെയ്യും.
വിവാഹത്തിന്റെ കാതലായ ഏതെങ്കിലും ഘടകത്തെ ഒഴിവാക്കി നടത്തുന്ന വിവാഹം സാധുവായ വിവാഹമല്ല.
വിവാഹത്തിന് രൂപകാരണമായ ഉഭയസമ്മതം ദുർബലപ്പെടുത്താൻ പാടില്ല.
രണ്ടു പേരും കൂടി സഭയുടെ വിവാഹത്തെ സംബന്ധിച്ച് ഉള്ള ലക്ഷ്യപൂർത്തീകരണത്തിന് വേണ്ടിയാണ് വിവാഹ സമ്മതം കൈമാറുന്നത്.
വിവാഹ കർമ്മത്തിൽ പങ്കാളികൾ പുറമേ പ്രകടിപ്പിക്കുന്ന സമ്മതവും അവരുടെ ആന്തരികമായ നിലപാടും ഒന്നിച്ചു പോകണം.
എന്നാൽ പുറമേയുള്ള നിലപാട് ആന്തരികമായ അവരുടെ ഇച്ഛയ്ക്ക് വിരുദ്ധമായി നിൽക്കുമ്പോൾ അത് കപട ഭാവം എന്ന് വിവാഹതടസത്തിന്റെ പരിധിയിൽ വരും.
ആകയാൽ ദമ്പതികളിൽ രണ്ടു പേരോ അല്ലെങ്കിൽ ഏതെങ്കിലും ഒരാളോ കുട്ടികൾ വേണ്ട എന്ന ചിന്തയോടെ വിവാഹ ബന്ധത്തിലേർപ്പെടുന്നു എങ്കിൽ ആ വിവാഹം അസാധു ആയിരിക്കും (CCEO 776).
അവലംബം ↑ http://keralawomenscommission.gov.in/index.php/content/index/downloads ↑ കത്തോലിക്കാ സഭയുടെ മതബോധനം എന്ന പുസ്തകത്തിൽ നിന്ന് ↑ https://darsanam.online/2019/09/12/darsanam-articles-marriage
അസാധാരണമായ പെൺപോരാട്ടം ഇംഗ്ലീഷ് വിലാസം https://ml.wikipedia.org/wiki/Mighty_Be_Our_Powers:_How_Sisterhood,_Prayer_and_Sex_Changed_a_Nation_at_War
'സമാധാനത്തിന്റെ അമ്മ' എന്നറിയപ്പെടുന്ന ലൈബീരിയൻ സ്ത്രീസമര നായിക ലെയ്‌മാ ബോവിയുടെ ഓർമ്മക്കുറിപ്പുകളടങ്ങിയ ഗ്രന്ഥമായ Mighty Be Our Powers: How Sisterhood, Prayer and Sex Changed a Nation at Warന്റെ മലയാള വിവർത്തനമാണ് അസാധാരണമായ പെൺപോരാട്ടം .
സ്ത്രീകളുടെ സുരക്ഷയ്ക്കു വേണ്ടിയും സമാധാനപ്രവർത്തനങ്ങളിൽ സമ്പൂർണ്ണമായി പങ്കെടുക്കുവാനുള്ള സ്ത്രീകളുടെ അവകാശങ്ങൾക്കുവേണ്ടിയും അക്രമരഹിതമായ മാർഗ്ഗങ്ങളിലൂടെ പോരാടിയതിന് 2011'ലെ നൊബേൽ സമാധാന പുരസ്‌കാരത്തിന് ലെയ്മ ബോവി തിരഞ്ഞെടുക്കപ്പെട്ടു.
കബനിയാണ് പുസ്തകത്തിന്റെ മലയാള വിവർത്തനം നിർവഹിച്ചിരിക്കുന്നത്.
ഉള്ളടക്കം =
ആഭ്യന്തര യുദ്ധം തളർത്തിയ ലൈബീരിയയുടെ സമാധാനത്തിനു വേണ്ടിയും സ്ത്രീകളുടെ അവകാശത്തിനു വേണ്ടിയും പ്രവർത്തിക്കുന്ന മുന്നണി പോരാളിയാണ് ലെയ്‌മാ ബോവി.
ഗാർഹികപീഡനത്തിന്റെ ഇര കൂടിയായ ലെയ്മ, സമാധാന പ്രവർത്തനങ്ങളിൽ ഏർപ്പെടുകയും  പ്രതിസന്ധികളിൽ തളരാതെ ജീവിതത്തെ മുന്നോട്ടു നയിക്കുകയും  ചെയ്തു.
ലൈബീരിയ അടക്കമുള്ള രാജ്യങ്ങളിലെ സംഘർഷമേഖലകളിലെ പ്രധാന ഇരകളായ സ്ത്രീകൾക്കും കുട്ടികൾക്കും വേണ്ടി  ലെയ്മ നടത്തുന്ന പോരാട്ടങ്ങളുടെ ചരിത്ര രേഖയാണീ ഗ്രന്ഥം.
ആഭ്യന്തര യുദ്ധകാലത്ത്‌ കൂലിപ്പട്ടാളവും നിരവധി സ്‌ത്രീകളെ ലൈബീരിയയിൽ അപമാനിക്കുകയുണ്ടായി.
മാനം കാക്കാൻ അവർ വനിതകളെ അണിനിരത്തി തെരുവ്‌ പ്രക്ഷോഭങ്ങൾ സംഘടിപ്പിച്ചു.
നിഷ്ഠൂരരായ ഭരണാധികാരികളുടെയും യുദ്ധപ്രഭുക്കളുടെയും  യുദ്ധവെറി കണ്ട്  മടുത്ത് ലീമാ ബോവി സൈബീരിയയിലെ ഒരു പെണ്ണും കലാപം അവസാനിക്കുന്നതുവരെ പങ്കാളിക്കൊപ്പം കിടക്ക പങ്കിടില്ലെന്ന തീരുമാനത്തിലെത്തുന്നതും അവരുടെ വേറിട്ട സമര രീതിക്ക് ലഭിച്ച വ്യാപകമായ അംഗീകാരവും ഗ്രന്ഥത്തിൽ വിവരിക്കുന്നു.
അസാവരി ഇംഗ്ലീഷ് വിലാസം https://ml.wikipedia.org/wiki/Asaveri
കർണാടകസംഗീതത്തിലെ ഒരു രാഗമാണ് അസാവരി .
പൊതുവിൽ 8ാം മേളകർത്താരാഗമായ ഹനുമൻതോടി അഥവാ തോടിയുടെ ജന്യരാഗമായി കണക്കാക്കുന്നു.
ഘടന,ലക്ഷണം ആരോഹണം: സ രി₁ മ₁ പ ധ₁ സ അവരോഹണം: സ നി₂ സ പ ധ₁ മ₁ പ രി₂ ഗ₂ രി₁ സ
അസാവേരി ഇംഗ്ലീഷ് വിലാസം https://ml.wikipedia.org/wiki/Asaveri
എട്ടാമത്തെ മേളകർത്താരാഗമായ ഹനുമതോടി യുടെ ജന്യരാഗം ആണ് അസാവേരി .
ആരോഹണം - സരിമപധസ അവരോഹണം - സനിസപധമപരിഗാരിസ
സനിസപധനിധപമഗരിസ, സനിധപരമരിഗാരിസ, സനിസപധപമരിഗാരിസ, എന്നീ ക്രമങ്ങളിലും അവരോഹണം പ്രയോഗിച്ചുകാണുന്നു.
ശുദ്ധഋഷഭം , സാധാരണ ഗാന്ധാരം , ശുദ്ധമധ്യമം , ശുദ്ധധൈവതം , കൈശികിനിഷാദം എന്നിവയാണ് വികൃതിസ്വരങ്ങൾ.
`രിഗധ' എന്നിവ ജീവസ്വരങ്ങളും രിമപ എന്നതിലും രിഗാരിസ എന്ന പ്രയോഗത്തിൽ ആദ്യവും ചതുരശ്രതിഋഷഭം ഉള്ളതുകൊണ്ട്  ഇതിനെ ഭാഷാങ്ഗരാഗമെന്നു പറയുന്നു.
മുത്തുസ്വാമിദീക്ഷിതരുടെ നവഗ്രഹകൃതികളിൽ പെട്ട   ചന്ദ്രാഭജമാനസ് അസാവേരിയിൽ വിരചിതമായ പ്രസിദ്ധ കീർത്തനമാണ്.
ചലച്ചിത്ര ഗാനങ്ങൾ അവലംബം
അസിം പ്രേംജി ഇംഗ്ലീഷ് വിലാസം https://ml.wikipedia.org/wiki/Azim_Premji
ഇന്ത്യയിലെ ഒരു പ്രമുഖ ബിസ്സിനസ്സുകാരനും വിപ്രോ കമ്പനിയുടെ ചെയർമാനുമാണ് അസിം പ്രേംജി ( ഗുജറാത്തി : અઝીમ પ્રેમજી , കന്നഡ : ಆಜಿಮ್ ಪ್ರೇಮ್‌ಜಿ ), (ജനനം: ജൂലൈ 24 , 1945 ).
1999 മുതൽ 2005 വരെ ഫോർബ്സ് മാഗസിൻ ഇന്ത്യയിലെ ഏറ്റവും വലിയ പണക്കാരനായി അസിം പ്രേംജിയെ പ്രഖ്യാപിച്ചിരുന്നു.
അദ്ദേഹത്തിന്റെ മൊത്തം സമ്പാദ്യം 2006 വരെ 14.8 ബില്ല്യൺ അമേരിക്കൻ ഡോളറാണെന്ന് കണക്കാക്കപ്പെടുന്നു.
സാങ്കേതിക രംഗത്തു നൽകിയ സംഭാവനകളെ മാനിച്ച് കേന്ദ്ര സർക്കാർ 2011-ലെ പത്മവിഭൂഷൺ നൽകി ആദരിച്ചു .
അവലംബം പുറത്തേക്കുള്ള കണ്ണികൾ Azim Premji എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wipro Corporate Official Site Archived 2009-02-16 at the Wayback Machine .
Profile on virtualbangalore.com Archived 2009-11-26 at the Wayback Machine .
Azim Premji Foundation Archived 2022-04-01 at the Wayback Machine .
Bangalore Tiger , Steve Hamm, A Book on Azim and how he build Wipro
അസാമാ പർവ്വതം ഇംഗ്ലീഷ് വിലാസം https://ml.wikipedia.org/wiki/Mount_Asama
ജപ്പാനിലെ ഒരു പ്രധാന ദ്വീപായ ഹോൻഷൂവിന്റെ മധ്യഭാഗത്ത് സ്ഥിതി ചെയ്യുന്ന ഒരു സജീവ അഗ്നിപർവ്വതമാണ് അസാമാ പർവ്വതം .
ജപ്പാനിലെ പ്രധാനപ്പെട്ട 100 പർവ്വതങ്ങളിലൊന്നാണിത്.
ചിത്രങ്ങൾ Mount Asama Mount Asama December 2005 Mount Asama December 2005 from Gunma Prefecture Mount Asama from Nagano Prefecture in 1999 View from the train near Ueda city in 2005 Taken from Tateshina, Nagano Prefecture അവലംബം പുറത്തേക്കുള്ള കണ്ണികൾ
അസാറ്റ ഷാക്കൂർ
ബ്ലാക്ക് ലിബറേഷൻ ആർമി (ബി‌എൽ‌എ) യുടെ മുൻ അംഗമാണ് അസാറ്റ ഒലുഗബാല ഷാക്കൂർ .
(ജനനം ജൂലൈ 16, 1947 ).1973 മെയ് മാസത്തിൽ ന്യൂജേഴ്‌സി ടേൺപൈക്കിൽ  നടന്ന വെടിവയ്പിൽ ഷാക്കൂർ ഉൾപ്പെട്ടിരുന്നു.
ഇതിൽ പാന്തർ പാർട്ടി അംഗമായ വെർണർ വെർസ്റ്റർ എന്ന പോലീസുകാരന്റെ മരണത്തിൽ കലാശിച്ചു.
ഇതിന്റെ പേരിൽ അവർ ശിക്ഷിക്കപ്പെടകയും ചെയ്തു.
ബ്ലാക്ക് പവർ പ്രസ്ഥാന ഗ്രൂപ്പുകൾക്കും പ്രവർത്തകർക്കും എതിരെ എഫ്.ബി.ഐയുടെ കോയിന്റെൽ‌പ്രോ (COINTELPRO -കൗണ്ടർ‌ഇന്റലിജൻസ് പ്രോഗ്രാം) ലക്ഷ്യമിട്ടതും ഷാക്കൂറിനെയായിരുന്നു.
ക്വീൻസിലെ ഫ്ലഷിംഗിൽ ജനിച്ച അവർ ന്യൂയോർക്ക് സിറ്റിയിലും നോർത്ത് കരോലിനയിലെ വിൽമിംഗ്ടണിലും വളർന്നു.
പലതവണ വീട്ടിൽ നിന്ന് ഇറങ്ങിപ്പോയിട്ടുണ്ട്.
പിന്നീട് അവളുടെ അമ്മായി  അവളുടെ അഭിഭാഷകരിലൊരാളായി പ്രവർത്തിച്ചു.
ബൊറോ ഓഫ് മാൻഹട്ടൻ കമ്മ്യൂണിറ്റി കോളേജിലും സിറ്റി കോളേജ് ഓഫ് ന്യൂയോർക്കിലും രാഷ്ട്രീയ പ്രവർത്തനത്തിൽ ഏർപ്പെട്ടു.
ബിരുദത്തിനുശേഷം അവർ അസാറ്റ ഷാക്കൂർ എന്ന പേര് ഉപയോഗിക്കാൻ തുടങ്ങി.
കുറച്ചുകാലം ബ്ലാക്ക് പാന്തർ പാർട്ടിയിലും ചേർന്നിരുന്നു.
ബാങ്കുകൾ കൊള്ളയടിക്കുക, പോലീസ് ഉദ്യോഗസ്ഥരെയും മയക്കുമരുന്ന് വ്യാപാരികളെയും കൊല്ലുക തുടങ്ങിയ തന്ത്രങ്ങളിലൂടെ യുഎസ് സർക്കാരിനെതിരെയുള്ള സായുധ പോരാട്ടത്തിൽ ഏർപ്പെട്ടിരുന്ന ബ്ലാക്ക് പാന്തേഴ്സുമായബന്ധപ്പെട്ട ബി.എൽ.എയിൽ അവർ ചേർന്നു.
1971 നും 1973 നും ഇടയിൽ നിരവധി കുറ്റകൃത്യങ്ങൾ ചുമത്തി അവരെ അപകടകരമായ വ്യക്തി എന്ന നിലയിൽ കണ്ടുപിടിക്കാനുള്ള ആസൂത്രിതമായ നീക്കങ്ങൾ നടത്തി.1973 മെയ് മാസത്തിൽ ന്യൂജേഴ്‌സി ടേൺപൈക്കിലെ വെടിവയ്പിൽ പരിക്കേറ്റ ഷാക്കൂർ അറസ്റ്റിലായി.
ന്യൂജേഴ്‌സി സ്റ്റേറ്റ് ട്രൂപ്പർമാരും  വെർണർ ഫോസ്റ്റർ, ജെയിംസ് ഹാർപ്പർ, ബി‌എൽ‌എ അംഗങ്ങളായ സുന്ദിയാറ്റ അക്കോളി, സായിദ് മാലിക് ഷക്കൂർ എന്നിവരും വെടിവയ്പിൽ പങ്കെടുത്തു.
ഹാർപറിന് പരിക്കേറ്റു; സായിദ് കൊല്ലപ്പെട്ടു; ഫോസ്റ്റർ അകോലിയാൽ കൊല്ലപ്പെട്ടു.
1973 നും 1977 നും ഇടയിൽ, ഷാക്കൂറിനെതിരെ മുൻകൂട്ടി നിശ്ചയിച്ച കൊലപാതകം, കൊലപാതകശ്രമം,സായുധ കവർച്ച, ബാങ്ക് കവർച്ച, തട്ടിക്കൊണ്ടുപോകൽ മറ്റ് ആറ് സംഭവങ്ങളിൽ കൂടി കുറ്റങ്ങൾ ചുമത്തിയിരുന്നു.
വിചാരണയുടെ ഫലമായി മൂന്ന് കുറ്റങ്ങൾ കുറ്റവിമുക്തനാക്കുകയും മറ്റ് മൂന്ന് കുറ്റങ്ങൾ നിരസിക്കുകയും ചെയ്തു.1977 ൽ മുൻകൂട്ടി തീരുമാനിച്ച കൊലപാതകത്തിനും ന്യൂജേഴ്‌സി വെടിവയ്പുമായി ബന്ധപ്പെട്ട മറ്റ് ഏഴ് കുറ്റങ്ങൾക്കും ശിക്ഷിക്കപ്പെട്ടു.
അവളുടെ നിരപരാധിത്വം മെഡിക്കൽ തെളിവുകളായി സൂചിപ്പിച്ചതായി അവരുടെ പ്രതിഭാഗം വാദിച്ചു.
1977 ൽ കൊലപാതകക്കുറ്റത്തിന് ശിക്ഷിക്കപ്പെട്ട് ജീവപര്യന്തം തടവിന് ശിക്ഷിക്കപ്പെട്ടു.
എന്നാൽ 1979 ൽ ജയിലിൽ നിന്ന് രക്ഷപ്പെടാൻ അവൾക്ക് കഴിഞ്ഞു.1984 ൽ ക്യൂബയിൽ അവർക്ക്  രാഷ്ട്രീയ അഭയം ലഭിക്കുകയും ചെയ്തു.
യുഎസ് സർക്കാർ അവരെ തിരിച്ചെത്തിക്കാൻ ശ്രമിച്ചിട്ടും ഷാക്കൂർ ക്യൂബയിൽത്തന്നെ താമസിച്ചു.
ക്യൂബയിലേക്ക് രക്ഷപ്പെടുന്നതുവരെ വർഷങ്ങളോളം അവർ അപ്രത്യക്ഷനായി.
എഫ്ബിഐയുടെ "മോസ്റ്റ് വാണ്ടഡ് ടെററിസ്റ്റ് ലിസ്റ്റിൽ" (2013 മെയ് മുതൽ) ഉൾപ്പെടുന്ന ആദ്യ വനിതയും ഈ പട്ടികയിലെ രണ്ടാമത്തെ യുഎസ് പൗരനുമാണ് അസാറ്റ ഒലുഗബാല ഷാക്കൂർ.
ആദ്യകാല ജീവിതവും വിദ്യാഭ്യാസവും പുറത്തേക്കുള്ള കണ്ണികൾ "New Most Wanted Terrorist Joanne Chesimard; First Woman Added to List," May 2, 2013, Federal Bureau of Investigation Assata Shakur Speaks – website in support of Shakur "The Story of Joanne Chesimard," May 2003 editorial, NJLawman.com The Eyes Of The Rainbow documentary Immoral Bounty for Assata by Michael Ratner, Covert Action Quarterly , October 27, 1998 Why Cuba will never send Assata Shakur to the U.S. by Achy Obejas .
Chicago Tribune , December 29, 2014.
Most Wanted Terrorists: JOANNE DEBORAH CHESIMARD - Federal Bureau of Investigation അനുബന്ധം ↑ ↑ ↑ ↑
അസിം കുർജാക്ക് ഇംഗ്ലീഷ് വിലാസം https://ml.wikipedia.org/wiki/Asim_Kurjak
ഇന്റർനാഷണൽ അക്കാദമി ഓഫ് പെരിനാറ്റൽ മെഡിസിൻ പ്രസിഡന്റും ഇയാൻ ഡൊണാൾഡ് ഇന്റർ യൂണിവേഴ്സിറ്റി സ്കൂൾ ഓഫ് മെഡിക്കൽ അൾട്രാസൗണ്ടിന്റെ ഡയറക്ടറുമാണ് അസിം കുർജാക്ക് .
വേൾഡ് അക്കാദമി ഓഫ് ആർട്ട് ആൻഡ് സയൻസ്, യൂറോപ്യൻ അക്കാദമി ഓഫ് സയൻസസ് ആൻഡ് ആർട്ട്, ഇന്റർനാഷണൽ അക്കാദമി ഫോർ ഹ്യൂമൻ റീപ്രൊഡക്ഷൻ, ഇറ്റാലിയൻ അക്കാദമി ഓഫ് സയൻസ് ആൻഡ് ആർട്ട് ഓഫ് റെജിയോ പുഗ്ലിയ, അക്കാദമി ഓഫ് മെഡിക്കൽ സയൻസസ് ഓഫ് കാറ്റലോണിയ എന്നിവയുടെ സ്ഥിരം അംഗമാണ് അദ്ദേഹം; അമേരിക്കൻ ഇൻസ്റ്റിറ്റ്യൂട്ട് ഓഫ് അൾട്രാസൗണ്ട് ഇൻ മെഡിസിൻ ആൻഡ് ബയോളജിയുടെ ഓണററി അംഗം; റഷ്യൻ അക്കാദമി ഓഫ് സയൻസ് ആൻഡ് ആർട്ടിലെ സ്ഥിരം അംഗമാണ് അദ്ദേഹം.
അവാർഡുകൾ ദി ഫെറ്റസ് ഒരു പേഷ്യന്റ് സൊസൈറ്റിയുടെ സമ്മാനം "വില്യം ലിലി (1998) യൂറോപ്യൻ അസോസിയേഷൻ ഓഫ് പെരിനാറ്റൽ മെഡിസിൻ നൽകുന്ന മെറ്റേണിറ്റി പ്രൈസ് (2000) ദി ഓർഡർ ഓഫ് ദി ക്രൊയേഷ്യൻ സ്റ്റാർ വിത്ത് ദി എഫിജി ഓഫ് റഡ്‌ജർ ബോസ്‌കോവിച്ച് (2001) ക്രൊയേഷ്യൻ മെഡിക്കൽ അസോസിയേഷന്റെ പാവോ കുലുമോവിക് സമ്മാനം (2003) ഇന്റർനാഷണൽ അക്കാദമി ഓഫ് പെരിനാറ്റൽ മെഡിസിൻ നൽകിയ ഗോൾഡൻ അമ്നിയോസ്കോപ്പ് (2008) എറിക് സാലിംഗ് പെരിനാറ്റൽ പ്രൈസ് (2012) ക്രൊയേഷ്യയുടെ ശാസ്ത്രത്തിനായുള്ള റുഡ്ജെർ ബോസ്കോവിച്ച് നാഷണൽ പ്രൈസ് (2012) സാഹിത്യചോരണം
കുർജാക്ക് പലതവണ കോപ്പിയടിച്ചതായി ആരോപിക്കപ്പെട്ടിട്ടുണ്ട്.
2007 മെയ് മാസത്തിൽ, സയൻസ് ആന്റ് ഹയർ എജ്യുക്കേഷനിലെ എത്തിക്‌സ് കമ്മിറ്റി, കുർജാക്ക് കുറ്റക്കാരനാണെന്ന് കണ്ടെത്തി.
http://www.asim-kurjak.com/index.html
അറേബ്യൻ മരുഭൂമി ഇംഗ്ലീഷ് വിലാസം https://ml.wikipedia.org/wiki/Arabian_Desert Map of the Arabian Desert.
Ecoregions as delineated by the WWF .
Satellite image from NASA .
The yellow line encloses the ecoregion called "Arabian Desert and East Sahero-Arabian xeric shrublands", and two smaller, closely related ecoregions called "Persian Gulf desert and semi-desert" and "Red Sea Nubo-Sindian tropical desert and semi-desert".
National boundaries are shown in black.
തെക്കുപടിഞ്ഞാറൻ ഏഷ്യയിലെ മരുപ്രദേശമാണ് അറേബ്യൻ മരുഭൂമി .
യമൻ മുതൽ പേർഷ്യൻ ഗൾഫ് വരെയും ഒമാൻ മുതൽ ജോർഡാൻ വരെയും വ്യാപിച്ചുകിടക്കുന്ന  ഇത് ലോകത്തിലെ വിസ്തീർണ്ണമനുസരിച്ച് ഏറ്റവും വലിയ നാലാമത്തെ മരുഭൂമിയാണ്.
അറേബ്യൻ ഉപദ്വീപിന്റെ സിംഹഭാഗവും ഉൾപ്പെടുന്നതും 2,330,000 square kilometers (900,000 sq mi) വിസ്തീർണ്ണമുള്ളതുമായ അറേബ്യൻ മരുഭൂമിയുടെ മദ്ധ്യത്തിലായി ലോകത്തിലെ ഏറ്റവും വലിയ മണൽപ്പരപ്പുകളിലൊന്നായ റുബഉൽ ഖാലി (അറബി: الربع الخالي‎ ശൂന്യമായ നാലിലൊന്ന് എന്നർത്ഥം ) സ്ഥിതിചെയ്യുന്നു.
ഈ മരുഭൂമി ജോർദാൻ , ഇറാഖ് , കുവൈറ്റ് , ഒമാൻ , ഖത്തർ , സൗദി അറേബ്യ , യുണൈറ്റഡ് അറബ് എമിറേറ്റ്സ് (അബുദാബി, ദുബായ്, ഷാർജാ, അജ്മാൻ, ഉം അൽ കുവൈൻ, റാസൽഖൈമ, അൽഫുജറാ), യമൻ എന്നീ രാജ്യങ്ങളിലായി വ്യാപിച്ചുകിടക്കുന്നു.
ഗസൽ , ഓറിക്സ് , അറേബ്യൻ മണൽപ്പൂച്ച തുടങ്ങി ഉഷ്ണമേഖലാ മരുഭൂമിയിൽ വസിക്കാൻ കഴിയുന്ന ജീവികളെ ഇവിടെ കാണാം.
അറേബ്യൻ മരുഭൂമിയുടെ ഭൂമിശാസ്ത്രപരമായ പ്രത്യേകതകൾ അൽ ദഹ്ന എന്നറിയപ്പെടുന്ന ആയിരം കിലോമീറ്റർ നീളവും പരമാവധി 80 കിലോമീറ്റർ വീതിയുമുള്ള മണൽപ്പരപ്പ് റുബഉൽ ഖാലി , അൽ നഫൂദ് എന്നീ മരുഭൂമികളെ ബന്ധിപ്പിക്കുന്നു നജദ് പ്രദേശത്തിൽ സ്ഥിതിചെയ്യുന്ന 800 km (500 mi) നീളമുള്ള ജബൽ തുവയ്ക് (Jebel Tuwaiq Arabic: جبل طويق‎) എന്ന ചുണ്ണാമ്പുകല്ല്‌ കുന്നിൻനിരകളും താഴ്വരകളും ചുഴിമണൽ നിറഞ്ഞ ലവണജലപ്രദേശമായ ഉം അൽ സമിം ഒമാനിലെ വാഹിബ മണൽക്കാടുകൾ റുബഉൽ ഖാലി ( Rub' Al-Khali) മരുഭൂമി കാലാവസ്ഥ
സഹാറ മരുഭൂമിക്ക് സമാനമായ ഉഷ്ണ മരുഭൂകാലാവസ്ഥയാണു ഇവിട അനുഭവപെടുന്നത്.
( കോപ്പൻ സ്കെയിലിൽ BWh) ശരാശരി വർഷപാതം 10 സെന്റിമീറ്റൽ കുറാവാണ്.
തരിശായതും ജലശൂന്യവുമായ ഈ മരുഭൂമി വിവിധയിനം ജന്തുസസ്യവിഭാഗങ്ങളുടെ ആവാസകേന്ദ്രമാണ്.
സസ്തനികൾ അറേബ്യൻ ഒട്ടകം
മരുഭൂമിയിൽ സാധാരണ ഗതിയിൽ കാണപ്പെടുന്നത് ഒട്ടകങ്ങളെ മാത്രമാണ്.
എന്നാൽ എണ്ണത്തിൽ കുറവാണെങ്കിലും അറേബ്യൻ ഓറിക്സ് പോലുള്ള  പലവിധ  സസ്തനികൾ മരുഭൂമിയുടെ ഉൾപ്രദേശങ്ങളിൽ കഴിയുന്നുണ്ട്.
ഒറ്റപ്പെട്ട മണലും പാറകളും നിറഞ്ഞ വാഹനങ്ങൾക്ക് കടന്നു ചെല്ലാൻ സാധിക്കാത്തയിടങ്ങളിൽ വരയുള്ള കഴുതപ്പുലികൾ , അറേബ്യൻ പുള്ളിപ്പുലികൾ എന്നിവയും വസിക്കുന്നുണ്ട്.
മുയലുകൾ, മണൽപ്പൂച്ചകൾ , ചുവന്ന കുറുക്കൻ , കാരക്കാൾ എന്നയിനം പുലി, കലമാനുകളുടെ രണ്ടിനങ്ങൾ, അറേബ്യൻ ചെന്നായ്ക്കൾ, ഓറിക്സുകൾ, ഗാസെൽസ്, മുള്ളൻ പന്നികൾ എന്നിവയാണ്.
സസ്തനികൾ മരുഭൂമിയിലെ ഊഷരഭൂമികളിലും അർദ്ധ മരുഭൂമികളിലെ കുറ്റിക്കാടുകളിലുമായി വസിക്കുന്നു.
ഈ മരുപ്രദേശത്തെ ഒരിനം ഒട്ടകത്തിൻറ പൂഞ്ഞയിൽ 80 പൌണ്ടുവരെയുള്ള കൊഴുപ്പു ശേഖരിക്കപ്പെടുന്നു.
പ്രതികൂലമായ കാലാവസ്ഥകളിലും ഭക്ഷണം ലഭ്യമല്ലാത്ത അവസ്ഥയിലും ഇവയുടെ ശരീരത്തിന് ഊർജ്ജം പ്രദാനം ചെയ്യുന്നത് ഈ കൊഴുപ്പാണ്.
അറേബ്യൻ പുള്ളിപ്പുലി പക്ഷികൾ
ഏകദേശം 450 വർഗ്ഗങ്ങളിലുള്ള പക്ഷികൾ അറേബ്യൻ മരുഭൂമിയിലുള്ളതായി കണ്ടെത്തിയിട്ടുണ്ട്.
പക്ഷേ ഇതിൽ ഏതാനും വർഗ്ഗങ്ങൾ മാത്രമേ വർഷം മുഴുവൻ ഇവിടെ കഴിയുന്നുള്ളു.
അറേബ്യ, ഏഷ്യയ്ക്കും ആഫ്രിക്കക്കുമിടയ്ക്കുള്ള ഒരു ഇടനാഴിയായി പ്രവർത്തിക്കുന്നു.
ഓരോ വർഷവും നൂറുകണക്കിനു വർഗ്ഗത്തിലുള്ള പക്ഷികൾ അറേബ്യൻ മരുഭൂമിയിൽ വസിക്കുകയോ മരുഭൂമി വഴി സഞ്ചരിക്കുകയോ ചെയ്യുന്നു.
വസന്തത്തിലും ശരത്‍കാലത്തുമാണ് പക്ഷികളുടെ ദേശാന്തരഗമനം പൂർണ്ണമായി നടക്കുന്ന സമയങ്ങൾ.
ആയിരക്കണക്കിനു പക്ഷികൾ ഈ സമയം അങ്ങോട്ടുമിങ്ങോട്ടും സഞ്ചരിക്കുന്നുണ്ടാകും.
പ്രാപ്പിടിയൻമാർ, കഴുകന്മാർ, പരുന്തുകൾ എന്നിയാണ് ഇവയിൽ മുഖ്യം.
മീവൽപ്പക്ഷികൾ, കുരുവികൾ പ്രാവുകൾ എന്നിവയും വേണ്ടുവോളമുണ്ട്.
നട്ടെല്ലില്ലാത്ത ജീവികൾ
ചെറുപ്രാണികൾ, തേളുകൾ, ചിലന്തികൾ, ഉറുമ്പുകൾ, ഈച്ചകൾ, കടന്നലുകൾ, നിശാശലഭങ്ങൾ, പുഴുക്കൾ, വണ്ടുകൾ എന്നിവയെ പുരാതന കാലം മുതൽ ഇവിടെ കണ്ടുവരുന്നു.
ക്യാമൽ സ്പൈഡർ എന്ന ഇഴജന്തുക്കൾ
പാമ്പുകൾ, പല്ലികൾ, ഉടുമ്പുകൾ എന്നിവ ഈ മരുഭൂമിയിൽ അനവധിയുണ്ട്.
പല്ലിവർഗ്ഗത്തിലെ ഏറ്റവും വലയ ജീവി ഈജിപ്ഷ്യൻ യൂറോമാസ്റ്റിക്സ് എന്നയിനമാണ്.
ഇവ പ്രാദേശികമായി ധുബ് എന്നറിയപ്പെടുന്നു.
ഇവയ്ക്ക് രണ്ടടി നീളവും പത്തു പൌണ്ടുവരെ ഭാരവു ഉണ്ടാകാറുണ്ട്.
വിവിധ ജാതി മൂർഖൻ പാമ്പുകളും അണലികളും ഈ മരുഭൂമിയിൽ കാണപ്പെടുന്നു.
ഉയർന്ന താപനിലയും കുറഞ്ഞ വർഷപാതവും ലഭിക്കുന്ന ഈ മരുഭൂമിയിൽ പരിമിതമായ സാഹചര്യങ്ങളിൽ വളരുന്ന സസ്യങ്ങളും മറ്റും അവിടവിടെയായി ചിതറി കാണപ്പെടുന്നു ഡെസെർട്ട് റോസസ്
അഡെനിയം അഥവാ ഡെസർട്ട് റോസ് അറേബ്യൻ മരുഭൂമിയിൽ കാണപ്പെടുന്ന ഒരു പുഷ്പിക്കുന്ന സസ്യമാണ്.
ഈ കുറ്റിച്ചെടികൾ അഥവാ ചെറുമരങ്ങൾക്ക് ജലം ശേഖരിച്ചു വയ്ക്കുവാൻ പററിയ തരത്തിൽ വീർത്ത തണ്ടുകളാണുള്ള്.
അത്യധികം ചൂടുള്ള കാലാവസ്ഥയിൽ നിലനിൽപ്പിന് ഇതു ചെടികളെ പ്രാപ്തരാക്കുന്നു.
കുലകളായി പൂക്കളുണ്ടാകുന്ന ഇവ വർഷം മുഴുവൻ അറേബ്യൻ മരുഭൂമിയിലുടനീളം കാണുവാൻ സാധിക്കും.
പക്ഷേ ശിശിരകാലം ഇവയ്ക്ക് താങ്ങാൻ പറ്റില്ല.
ഈന്തപ്പന
അറേബ്യൻ മരുഭൂമിയിൽ സർവ്വസാധാരണായിട്ടുള്ള വൃക്ഷം ഈന്തപ്പനയാണ് ( ശാസ്ത്രനാമം: Phoenix dactylifera).
ഇവ മരുപ്പച്ചയിലോ സമീപമുള്ള പ്രദേശങ്ങളിലോ ആകാം.
ഇവ 70 മുതൽ 75 അടി ഉയരത്തിൽ വരെ വളരുന്നു.
എല്ലാ കാലാവസ്ഥാ വ്യതിയാനങ്ങളേയും തരണം ചെയ്യാൻ ഈ വൃക്ഷത്തിനു കെൽപ്പുണ്ട്.
ഇതിന്റെ നാരു കൂടുതലുള്ള വേരുകൾ ഭൂമിയ്ക്ക് വളരെ താഴേയ്ക്കു വളരുകയും വൃക്ഷത്തിനാവശ്യമായി പോഷകാംശങ്ങളും ജലവും കണ്ടെത്തുകയും ചെയ്യുന്നു.
ഈ മരങ്ങളിലെ പഴം ഈ പ്രദേശത്തെ മനുഷ്യരുടെയും ജന്തുക്കളുടെയും പ്രമുഖമായ ഭക്ഷണമാണ്.
അക്കേഷ്യാ മരം (സിനായ് മരുഭൂമി) അക്കേഷ്യ
അക്കേഷ്യ മരങ്ങൾ സാധാരണയായി  അറേബ്യന് മരുഭൂമി ഉൾപ്പെടെയുള്ള വരണ്ട പ്രദേശങ്ങളിലാണ് കണ്ടുവരുന്നത്.
അവയിലുള്ള മുള്ളുകൾ വരണ്ട മരുഭൂമിയിലെ കാലാവസ്ഥയില് ജലാംശം ചെടിയിൽ പിടിച്ചു നിറുത്തുവാൻ ഉപകരിക്കുന്നു.
ഇവയുടെ ഇലയും കായ്കളും ഈ മേഖലയിലെ ജന്തുക്കൾ ഭക്ഷണമാക്കുന്നു.
ഈ മരം ഈ കാലാവസ്ഥയിൽ വളരുവാനുള്ള പ്രധാന കാരണം ഇവയുടെ ആഴത്തിലേയ്ക്കു പോകുന്ന വേരുകൾ മരത്തിനാവശ്യമായ ജലവും പോഷകങ്ങളും പ്രദാനം ചെയ്യാൻ പര്യാപ്തമായതാണ്.
സാൾട്ട് ബുഷ്
സാൾട്ട് ബുഷ് അറേബ്യൻ മരുഭൂമിയിൽ ഒരു സാധാരണയായി കാണപ്പെടുന്ന കുറ്റിച്ചെടിയാണ്.
ഈ ചെടി മൂന്നു മുതൽ ആറുവരെ അടി ഉയരത്തിൽ വളരുന്നു.
ഇവ മണ്ണിലുള്ള ഉപ്പുരസം വലിച്ചെടുക്കുകയും ഇത് ചെടിയുടെ ഇലകളില് വരെ അനുഭവപ്പെടുകയും ചെയ്യുന്നു.
ഇതിലെ ശക്തമായി ഉപ്പുരസം ഇലയെ ഭക്ഷ്യയോഗ്യമല്ലാതെയാക്കുന്നു.
ഘാഫ് മരം
ഘാഫ് മരം (Prosopis cineraria) അറേബ്യൻ മരുഭൂമിയിൽ കാണപ്പെടുന്ന ഒരു മരമാണ്.
ചെറിയ കാലം കൊണ്ട് ഈ മരം വളർന്നു ഉയരത്തിലെത്തുന്നു.
ഈ മരങ്ങൾ ചൂടിനെ അതിജീവിച്ചു മരുഭൂമിയിൽ വളരുന്നതിന്റെ പ്രധാനകാരണം ഇവയ്ക്കു വളരുവാൻ വളരെക്കുറച്ചു ജലം മതിയാകുമെന്നുള്ളതാണ്.
ഇതിന്റെ തടി കാഠിന്യമുള്ളതായതിനാൽ, പഴയകാലത്ത് നാടൻ ഭവനങ്ങളുടെ നിർമ്മാണത്തിന് ഈ മരത്തിന്റെ തടി ഉപയോഗിക്കാറുണ്ടായിരുന്നു.
ക്യാപ്പർ ചെടി
ക്യാപ്പർ ചെടി ഒരു പൊതുവായി അറേബ്യൻ മരുഭൂമിയിലെ ഒരു ചെടിയാണ്.
ഇവയിലെ മുള്ളുകൾക്ക് ചാരനിറമാർന്ന നീലനിറമാണ്.
ഈ ചെടിയിൽ ഹൃദ്യമായ ഗന്ധമുള്ള ഒരു തരം പൂക്കൾ വിടരാറുണ്ട്.
ജലം വളരെക്കുറച്ചു മാത്രം ആവശ്യമുള്ള ഈ ചെടി ഉപ്പുരസമുള്ള മണ്ണിലും സമൃദ്ധമായി വളരുന്നു.
അതികഠിനമായ ചൂടും അതികഠനമായി തണുപ്പും ഈ ചെടി നന്നായി പ്രതിരോധിക്കുന്നു.
ജൂനിപർ മരം
ജൂനിപർ മരം നിത്യഹരിതവൃക്ഷമായ കോണിഫറസ് മരത്തിന്റെ വർഗ്ഗമാണ്.
ഇവ അറേബ്യൻ ഉപദ്വീപിലെ മരുഭൂയിലുടനീളം കാണുവാൻ സാധിക്കും.
ഇതിന്റെ പഴങ്ങൾ മരുഭൂമിയിലെ അനേകജാതി പക്ഷികളും മൃഗങ്ങളും ആഹാരമായി ഉപയോഗിക്കുന്നു.
ഇവയുടെ തടി കാഠിന്യമുള്ളതായതിനാൽ വീടുകളുടെ നിർമ്മാണത്തിനും ഉപകരണങ്ങളുണ്ടാക്കുവാനും ഉപയോഗിക്കാറുണ്ട്.
അൽഫാൽഫ
അൽഫാൽഫ മൂന്നു മീറ്റർ വരെ ഉയരത്തിൽ കൂട്ടമായി വളരുന്ന പുഷ്പിക്കുന്ന തരം സസ്യമാണ്.
ഈ സസ്യത്തിന്റെ വേരുപടലങ്ങൾ 20 മീറ്റർ വരെ താഴേയ്ക്കു വളർന്ന് ചെടിയ്ക്കാവശ്യമായി പോഷണങ്ങളും ജലവും കണ്ടെത്തുന്നു.
ശക്തമായി ചൂടുള്ള കാലാവസ്ഥയിലും ഇവ നന്നായി വളരുകയും 5 വർഷങ്ങൾ വരെ നിലനിൽക്കുകയും ചെയ്യുന്നു.
മേഞ്ഞു നടക്കുന്ന മൃഗങ്ങൾ ഭക്ഷിക്കുമെങ്കിലും കുറഞ്ഞസമയം കൊണ്ട് വീണ്ടും വളരുന്നു.
അറേബ്യൻ മുളസ്രാവ് ഇംഗ്ലീഷ് വിലാസം https://ml.wikipedia.org/wiki/Chiloscyllium_arabicum
അധികം ആഴമില്ലാത്ത കടലിൽ കാണുന്ന ഒരു സ്രാവിനമാണ് അറേബ്യൻ മുളസ്രാവ് അഥവാ Arabian Carpet Shark.
( ശാസ്ത്രീയനാമം : Chiloscyllium  arabicum ) .
ശരീര ഘടന തവിട്ടു കലർന്ന നിറമാണ് ഇവയ്ക്ക്
78 സെന്റിമീറ്റർ മാത്രം നീളം വെക്കുന്ന ചെറിയ സ്രാവാണ് ഇവ.
തവിട്ടു കലർന്ന നിറമാണ് ഇവയ്ക്ക് ,ഇവയുടെ അടിഭാഗം സാധാരണ സ്രാവുകളിൽ കാണുന്ന പോലെ തന്നെ ഇളം വെള്ള നിറമാണ്.
മുതുകിൽ രണ്ട് ചിറക്ക് മാത്രം ആണ് ഉള്ളത് .
തീരദേശ കടലുകളിൽ വസിക്കുന്ന ഇവ 3 മുതൽ 100 മീറ്റർ വരെ താഴ്ചയിൽ ജീവിക്കുന്നു.
അധികവും ആഴം കുറഞ്ഞ തീര പ്രദേശങ്ങളിൽ ആണ്  കണ്ടുവരുന്നത് .
പവിഴ പുറ്റുകൾ , ലഗൂൺ , തീരത്തോട് ചേർന്ന കണ്ടൽ കാടുകൾ ഒക്കെയാണ് വാസസ്ഥലങ്ങൾ .
അറേബ്യൻ മരംകൊത്തി ഇംഗ്ലീഷ് വിലാസം https://ml.wikipedia.org/wiki/Arabian_woodpecker
അറേബ്യൻ മരംകൊത്തി (Dendrocoptes dorae) അറേബ്യൻ ഉപദ്വീപിൽ , പ്രത്യേകിച്ച്, സൌദി അറേബ്യയുടെ തെക്കുപടിഞ്ഞാറു ഭാഗങ്ങൾ, യമൻ എന്നിവിടങ്ങളിൽ  കാണപ്പെടുന്ന ഒരിനം മരംകൊത്തിയാണ്.
പർവ്വത പ്രദേശങ്ങളിലെ ചെറുകാടുകളിലെ മരങ്ങളിലാണ് ഇവയെ പൊതുവായി കാണാറുള്ളത്.
അറേബ്യൻ ഉപദ്വീപിൽ കാണപ്പെടുന്ന ഒരേയൊരു മരം കൊത്തിവർഗ്ഗമാണ് ഇത്.
ഈ വർഗ്ഗത്തിൻ നിലനിൽപ്പ് ആദ്യമായി മനസ്സിലാക്കിയത് 1935 ൽ അമേരിക്കൻ പ്രകൃതിശാസ്‌ത്രൻ ജോർജ്ജ് ലാറ്റിമെർ ബെയ്റ്റ്സും സ്കോട്ടീഷ് സുവോളജിസ്റ്റ് നോർമൻ ബോയ്‍ഡ് കിന്നിയറുമായിരുന്നു.
ഈ വർഗ്ഗത്തിൻറ ശാസ്ത്രീയനാമം നിർദ്ദേശിച്ചത് അവരുടെ വല്ലപ്പോഴുമുള്ള സഹായിയായിരുന്ന ബ്രിട്ടീഷ്-അറബിസ്റ്റ് ജോൺ ഫിൽബിയായിരുന്നു.
അദ്ദേഹത്തിൻറെ ഭാര്യയായിരുന്ന ഡോറ ഫിൽബിയോടുള്ള ബഹുമതിയായിട്ടായിരുന്നു ഇത്.
ചെറുവിവരണം
അറേബ്യൻ മരംകൊത്തി ഏകദേശം 18 cm (7 in) വരെ വളരുന്നു.
ആൺ പക്ഷിയുടെ തലഭാഗം തവിട്ടു നിറമോ വിളറിയ ചാര നിറമോ ആയിരിക്കും.
തലയിലെ ഒരു കിരീടം ചൂടിയതു പോലെ കടും ചുവപ്പു നിറമാണ്.
ചിറകുകളും വാലും ഒലിവ്-ഗ്രേ മുതൽ തവിട്ടു നിറം വരെയാകാം.
ചിറകിൽ വെള്ള നിറത്തിൽ പുള്ളികളുണ്ട്.